**Michel Jazy** (s. 13. kesäkuuta 1936 Oignies, Ranska - 2024) on entinen ranskalainen juoksija. Hän on olympiamitalisti, kaksinkertainen Euroopan mestari ja viestit mukaan lukien yhdeksänkertainen maailmanennätysmies.

Jazy sijoittui kymmenenneksi Tukholman 1958 EM-kilpailujen 1 500 metrillä. Rooman olympialaisissa 1960 hän saavutti samalla matkalla hopeaa ajalla 3.38,4 Herb Elliottin voittaessa kilpailun uudella maailmanennätystuloksella 3.35,6. 

Jazy teki ensimmäisen kaikkiaan seitsemästä henkilökohtaisesta maailmanennätyksestään juostessaan 14. kesäkuuta 1962 Pariisissa 2 000 metrillä ajan 5.01,6. Vain kolmetoista päivää myöhemmin hän paransi St. Maur'ssa 3 000 metrin ME:n lukemiin 7.49,2. Saman vuoden syyskuussa hän voitti Belgradin EM-kilpailuissa kultaa 1 500 metrillä ajalla 3.40,9 – hopeamitalisti Witold Baran hävisi yli sekunnin. Kesäkuussa 1963 hän teki Pariisissa kahden mailin maailmanennätyksen 8.29,6. Saman vuoden heinäkuussa hän juoksi 1 500 metrillä Euroopan-ennätyksen 3.37,8.

Tokion olympialaisissa 1964 Jazy lähti 5 000 metrin kilpailussa irtiottoon viimeisen kierroksen alkaessa. Takasuoralla hän kasvatti eron seuraaviin jo kymmeneen metriin ja johti kilpailua vielä 50 metriä ennen maalia, mutta putosi lopulta neljänneksi vain kaksi kymmenystä hopeasta jääneenä. 

Kesäkuussa 1965 Jazy rikkoi neljä maailmanennätystä. Hän juoksi 9. kesäkuuta Rennesissä mailin maailmanennätyksen 3.53,6. Kaksi viikkoa myöhemmin hän paransi Melunissa kahden mailin ME:n lukemiin 8.22,6 ja rikkoi samalla omissa nimissään olleen 3 000 metrin maailmanennätyksen ajalla 7.49,0. Kaksi päivää myöhemmin hän teki parhaan osuusajan Ranskan 4 × 1 500 metrin viestijoukkueen juostessa uuden maailmanennätyksen 14.49,0. 

Kesäkuussa 1966 Jazy paransi 1 500 metrin Euroopan-ennätyksen aikaan 3.36,4 ja kymmenen päivää myöhemmin aikaan 3.36,3. Hän voitti Budapestin EM-kilpailuissa 1966 kultaa 5 000 metrillä kukistaen Harald Norpothin yli sekunnilla – Jazyn aika oli 13.42,8. 1 500 metrillä hän saavutti Bodo Tümmlerin jälkeen hopeaa ajalla 3.42,2. Jazy teki viimeisen henkilökohtaisen maailmanennätyksensä 12. lokakuuta 1966 St. Maur'ssa juostessaan 2 000 metriä ajassa 4.56,2.

Jazy voitti Ranskan mestaruuden 800 metrillä vuosina 1961 ja 1962, 1 500 metrillä vuosina 1956, 1957, 1958, 1960, 1963 ja 1964, 5 000 metrillä vuonna 1966 sekä maastojuoksussa vuosina 1965 ja 1966. ME- ja EE-lajiensa lisäksi hän juoksi Ranskan ennätyksiä muun muassa 800 metrillä (parhaimmillaan 1.47,1 vuonna 1962), 880 jaardilla (1.48,0 vuonna 1962) ja 1 000 metrillä (parhaimmillaan 2.19,1 vuonna 1963).

Lähteet
-------

* Michel Jazyn esittely www.sporting-heroes.net -sivustolla (englanniksi)
* World Record progression in men's running events (englanniksi)
* *Docathlé 2003*, s. 48, 487. Fédération Française d'Athlétisme, 2003. ISBN (mahdollisesti virheellinen) 2-951243-4-3. (ranskaksi)

  


|  |  |  |
| --- | --- | --- |
| Edeltäjä:**Peter Snell, Uusi-Seelanti** | **Miesten mailin maailmanennätyksen haltija**9. kesäkuuta 1965 – 17. heinäkuuta 1966 | Seuraaja:**Jim Ryun, Yhdysvallat** |

|  |  |  |
| --- | --- | --- |
| Edeltäjä:**Istvan Rozsavölgyi, Unkari** | **Miesten 2 000 metrin maailmanennätyksen haltija**14. kesäkuuta 1962 – 8. syyskuuta 1965 | Seuraaja:**Josef Odložil, Tšekkoslovakia** |

|  |  |  |
| --- | --- | --- |
| Edeltäjä:**Harald Norpoth, Länsi-Saksa** | **Miesten 2 000 metrin maailmanennätyksen haltija**12. lokakuuta 1966 – 30. kesäkuuta 1976 | Seuraaja:**John Walker, Uusi-Seelanti** |

|  |  |  |
| --- | --- | --- |
| Edeltäjä:**Gordon Pirie, Iso-Britannia** | **Miesten 3 000 metrin maailmanennätyksen haltija**27. kesäkuuta 1962 – 5. elokuuta 1965 | Seuraaja:**Siegfried Herrmann, Itä-Saksa** |

|  |  |  |
| --- | --- | --- |
| Edeltäjä:**Jim Beatty, Yhdysvallat** | **Kahden mailin maailmanennätyksen haltija**6. kesäkuuta 1963 – 29. elokuuta 1964 | Seuraaja:**Robert Schul, Yhdysvallat** |

|  |  |  |
| --- | --- | --- |
| Edeltäjä:**Robert Schul, Yhdysvallat** | **Kahden mailin maailmanennätyksen haltija**23. kesäkuuta 1965 – 27. heinäkuuta 1967 | Seuraaja:**Ron Clarke, Australia** |

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Belgia
* Yhdysvallat
* Alankomaat

 |
|  |
| Henkilöt | 
* World Athletics
* Tilastopaja 🔒

 |
|  |
| Muut | 
* IdRef

 |

 |